Manuel Carreiras

Manuel Carreiras Valiña (Lugo, 1959) galiziar psikologoa da, neurobiologian eta psikolinguistikan aditua.

 Biografia 
Santiago de Compostelako Unibertsitatean psikologiako lizentziatura eta masterra egin zituen eta 1984an doktoretza lortu zuen La Lagunako Unibertsitatean. Laster bere ikerketak irakurketa, elebitasun eta bigarren hizkuntzen ikaskuntzara bideratu zituen, azken finean psikolinguistikara.

2008an Basque Center on Cognition, Brain and Language (BCBL) ikerketa zentroa sortu zuen eta bertoko zuzendari zientifiko bilakatu zen. Fundazioa Ikerbasque, Innobasque, EHU, Gipuzkoako Foru Aldundia eta Eusko Jaurlaritzaren babesa jaso zuen. Garuneko konexioak eta gordelekuak ikertzen ditu Manuel Carreirasek. Bere ibilbide luzean, batez ere hizkuntzak ikasteko prozesua ikertu du, baita ikasketa prozesu horretan egon daitezkeen arazoak eta oztopoak ere; dislexikoei dagozkienak, esate baterako.

2015ean Euskadi Ikerkuntza Saria eta 2019an Pascual Madoz zientzia sozialetako Ikerkuntza Sari Nazionala jaso zituen.

 Erreferentziak 

 Kanpo estekak 

Kategoria:Lugoarrak
Kategoria:Espainiako psikologoak
Kategoria:Euskal Herriko Unibertsitateko irakasleak